Brieney

Brieney (hoogedütsch Essen-Bredeney geneumt) is en Stadtdeel vun Essen in Noordrhien-Westfalen. Dor hefft se fröher Kohlen in'n Bargbo afboot. Brieney hett fröher to dat Rebeet vun’t Kloster Wadden tohöört. Dat weer en sülvstännigen Staat in’t Hillge Röömsche Riek vun Düütsche Natschoon. Sien gröttsten Deel höört hüdigendags to Stadt Essen.
Brieney hett in de Nörden de Frankenstrate as Grenz to Ruttenscheed, wat ok en Stadtdeel vun Essen is.
Dat heet Frankenstrate, wiels dat inst de Grenz twischen Franken un Sassen weer. Bredeney lä in den frankschen Deel.

In Brieney liggt ok de beröhmte Villa Hügel vun de Familie Krupp. Nich wiet vun de Villa is ok de eenzig Hollpunkt vun de Düütsche Bahn in Bredeney, wat ok noh Hügel nömmt is.
Bredeney liggt an de Ruhr, in den Süden vun Essen. Bredeney is ok de Naam vun’t End vun de Stratenbohn 107, fröher 127, noh Gelsenkiärken. 

Kategorie:Oort
Kategorie:Essen